2020. gada 22. janvārī Rīkojums Nr. 24

Rīgā (prot. Nr. 3 25. §)

**Par nekustamā īpašuma Vienības gatvē 45, Rīgā, sastāvā esošās būves un būvei piegulošās zemes vienības daļas nodošanu sabiedriskā labuma organizācijai – nodibinājumam "Bērnu slimnīcas fonds" – bezatlīdzības lietošanā uz noteiktu laiku**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 2.1 punktu un piekto daļu Veselības ministrijai nodot sabiedriskā labuma organizācijai – nodibinājumam "Bērnu slimnīcas fonds" (reģistrācijas Nr. 40008057120, juridiskā adrese – Vienības gatve 45, Rīga, sabiedriskā labuma organizācijas statuss piešķirts ar Finanšu ministrijas 2005. gada 1. augusta lēmumu Nr. 340 "Par sabiedriskā labuma organizācijas statusa piešķiršanu nodibinājumam "Nodibinājums "Bērnu slimnīcas fonds""") (turpmāk – Bērnu slimnīcas fonds) – bezatlīdzības lietošanā valsts nekustamā īpašuma (nekustamā īpašuma kadastra Nr. 0100 054 0101) Vienības gatvē 45, Rīgā, sastāvā ietilpstošo būvi (būves kadastra apzīmējums 0100 054 0101 005) 410,30 m2 platībā Vienības gatvē 45, 5. korpuss, Rīgā, un šai būvei piegulošās zemes vienības (zemes vienības kadastra apzīmējums 01000540101) daļu 461,70 m2 platībā.

2. Veselības ministrijas bilancē norādītās būves (būves kadastra apzīmējums 0100 054 0101 005) bilances vērtība uz 2019. gada 30. septembriir 919,82 *euro*. Valsts sabiedrības ar ierobežotu atbildību "Bērnu klīniskā universitātes slimnīca" bilancē esošās būvei piegulošās zemes vienības (zemes vienības kadastra apzīmējums 0100 054 0101) daļas (turpmāk – zemesgabals) bilances vērtība uz 2019. gada 30. septembri ir 1176,95 *euro*.

3. Šā rīkojuma 1. punktā minētā būve un zemesgabals tiek nodots Bērnu slimnīcas fonda bezatlīdzības lietošanā sabiedriskā labuma darbībai – labdarībai un veselības veicināšanai, lai atbalstītu vecāku mājas uzturēšanu par privātpersonu saziedotajiem līdzekļiem un tādējādi sekmētu ārstniecības procesa kvalitātes uzlabošanu, ņemot vērā, ka vecāku mājas uzturēšana nodrošinās vecāku aktīvu līdzdalību bērnu ārstniecības procesā un tiks pilnveidota slimnīcas infrastruktūra, radot piemērotus apstākļus, lai bērnu vecāki varētu atrasties slimā bērna tiešā tuvumā un līdz ar to labvēlīgi ietekmēt bērna atveseļošanos.

4. Veselības ministrijai un Bērnu slimnīcas fondam noslēgt līgumu par šā rīkojuma 1. punktā minētās būves un zemesgabalanodošanu Bērnu slimnīcas fondam bezatlīdzības lietošanā (turpmāk – līgums).

5. Veselības ministrijai iekļaut līgumā šādus noteikumus:

5.1. šā rīkojuma 1. punktā minētā būve un zemesgabalstiek nodoti bezatlīdzības lietošanā ar līguma parakstīšanas dienu uz laiku, kamēr Bērnu slimnīcas fondam ir sabiedriskā labuma organizācijas statuss, bet ne ilgāk kā uz 10 gadiem;

5.2. Bērnu slimnīcas fondam ir pienākums šā rīkojuma 1. punktā minēto būvi un zemesgabalu izmantot atbilstoši šā rīkojuma 3. punktā noteiktajam mērķim;

5.3. Bērnu slimnīcas fondam aizliegts šā rīkojuma 1. punktā minēto būvi un zemesgabalu iznomāt trešajām personām;

5.4. Bērnu slimnīcas fonds par saviem līdzekļiem nodrošina šā rīkojuma 1. punktā minētās būves un zemesgabalauzturēšanu, kā arī kompensē nekustamā īpašuma nodokli Veselības ministrijai līgumā noteiktajā apmērā un termiņā;

5.5. Veselības ministrijai ir tiesības vienpusēji atkāpties no līguma, par to rakstiski informējot Bērnu slimnīcas fondu vismaz 30 dienas iepriekš, ja:

5.5.1. bezatlīdzības lietošanā nodotā būve un zemesgabalsnetiek izmantoti atbilstoši to nodošanas mērķim vai tajos tiek veikta saimnieciskā darbība (tai skaitā būve vai tās daļa tiek iznomāta trešajām personām);

5.5.2. vairāk nekā mēnesi netiek pildīti šā rīkojuma 5.4. apakšpunktā minētie pienākumi;

5.6. līgums ar Bērnu slimnīcas fondu tiek izbeigts, ja būve un zemesgabals tiek atsavināts.

Ministru prezidents A. K. Kariņš

Veselības ministre I. Viņķele